stanford-oval/wikipedia huggingface dataset:
รูเบน ลอฟตัส-ชีก

| 0 | 1 | 2 | 3 |
| --- | --- | --- | --- |
 ลอฟตัส-ชีกขณะฝึกซ้อมกับทีมชาติอังกฤษในฟุตบอลโลก 2018
ข้อมูลส่วนตัว
ชื่อเต็ม:  รูเบน ไอรา ลอฟตัส-ชีก
วันเกิด:   (1996-01-23) 23 มกราคม ค.ศ. 1996 (28 ปี)
สถานที่เกิด:  ลูอิชัม ประเทศอังกฤษ
ส่วนสูง:  6 ft 3 in (1.91 m)
ตำแหน่ง:  กองกลาง
ข้อมูลสโมสร
สโมสรปัจจุบัน:  มิลาน
หมายเลข:  8
สโมสรเยาวชน
2004–2014:  เชลซี
สโมสรอาชีพ*
| ปี |  ทีม |  ลงเล่น |  (ประตู) |
| 2014–2023 |  เชลซี |  91 |  (7) |
| 2017–2018 |  → คริสตัลพาเลซ (ยืมตัว) |  24 |  (2) |
| 2020–2021 |  → ฟูลัม (ยืมตัว) |  30 |  (1) |
| 2023– |  มิลาน |  0 |  (0) |
ทีมชาติ
| 2011 |  อังกฤษ รุ่นอายุไม่เกิน 16 ปี |  2 |  (1) |
| 2012–2013 |  อังกฤษ รุ่นอายุไม่เกิน 17 ปี |  8 |  (1) |
| 2013–2015 |  อังกฤษ รุ่นอายุไม่เกิน 19 ปี |  13 |  (6) |
| 2015–2017 |  อังกฤษ รุ่นอายุไม่เกิน 21 ปี |  17 |  (7) |
| 2017–2018 |  อังกฤษ |  10 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 1 กรกฎาคม ค.ศ. 2023 (UTC)
รูเบน ไอรา ลอฟตัส-ชีก (อังกฤษ: Ruben Ira Loftus-Cheek; เกิด 23 มกราคม พ.ศ. 2539) เป็นนักฟุตบอลอาชีพชาวอังกฤษ ปัจจุบันลงเล่นให้กับมิลาน สโมสรในเซเรียอา และทีมชาติอังกฤษ ในตำแหน่งกองกลาง
ลอฟตัส-ชีก เริ่มต้นอาชีพนักฟุตบอลกับทีมเยาวชนของเชลซี และก้าวขึ้นสู่ทีมชุดใหญ่ได้สำเร็จในอีก 10 ปีต่อมาเมื่อเขาอายุ 18 ปีเท่านั้น และพาทีมคว้าแชมป์ ยูฟ่ายูโรปาลีก ฤดูกาล 2018–19 และพรีเมียร์ลีกอีก 2 สมัย นอกจากนี้ ลอฟตัส-ชีก ยังลงเล่นให้กับทีมชาติอังกฤษชุดใหญ่ มาตั้งแต่ปี ค.ศ. 2017 และเขายังเป็น 1 ใน 23 ผู้เล่นของทีมชาติอังกฤษ ในการแข่งขัน ฟุตบอลโลก 2018 ที่ประเทศรัสเซีย ซึ่งเขาพาทีมจบลำดับที่ 4 ของการแข่งขัน
ชีวิตส่วนตัว

ลอฟตัส-ชีก เกิดในลูอิชัม กรุงลอนดอน ประเทศอังกฤษ โดยเขามีเชื้อสายกายอานา  และเขามีพี่ชายคนละแม่เป็นอดีตนักฟุตบอลที่เคยลงเล่นในพรีเมียร์ลีก นั่นคือ คาร์ล คอร์ต และ ลีออน คอร์ต รวมถึงเขายังมีน้องชายที่มีพ่อแม่เดียวกันเป็นนักฟุตบอลกึ่งอาชีพ นั่นคือ โจ ลอฟตัส-ชีก
สโมสรอาชีพ > เชลซี > ชุดเยาวชน

ลอฟตัส-ชีก เข้าร่วมทีมเยาวชนของเชลซี ในปี ค.ศ. 2004 ตอนเขาอายุ 8 ขวบ, ในปี ค.ศ. 2012 เขาได้รับโอกาสลงเล่นกับทีมรุ่นอายุไม่เกิน 18 ปีในเอฟเอยูธคัพนัดชิงชนะเลิศ กับ แบล็กเบิร์นโรเวอส์ ในนัดที่สองที่อีวูดพาร์คในฐานะตัวสำรอง ซึ่งทีมของเขาเอาชนะไป 1–0 (รวมผล 2 นัดชนะ 4–1) ในฤดูกาลถัดมาเขาได้ลงเล่นกับทีมรุ่นอายุไม่เกิน 18 ปี ทั้งสิ้น 18 นัด และได้ลงเล่นต่อเนื่องไปยังรุ่นอายุไม่เกิน 21 ปี อีกทั้งสิ้น 9 นัด, ในเดือนพฤษภาคม ค.ศ. 2013 เขาได้รับเลือกให้เดินทางไปกับทีมชุดใหญ่เพื่อแข่งขันเกมกระชับมิตรสองนัดกับแมนเชสเตอร์ซิตี ที่สหรัฐอเมริกา โดยที่เขาได้โอกาสลงเล่นทั้งสองนัด, ในฤดูกาล 2013–14 ลอฟตัส-ชีก ช่วยพาทีมเป็นแชมป์เอฟเอยูธคัพ และพรีเมียร์ลีก รุ่นอายุไม่เกิน 21 ปี ได้สำเร็จ (ปัจจุบันเปลี่ยนระบบเป็น รุ่นอายุไม่เกิน 23 ปี แล้ว)
สโมสรอาชีพ > เชลซี > ฤดูกาล 2014–15

ลอฟตัส-ชีก ลงเล่นให้กับเชลซีชุดใหญ่ในเกมอย่างเป็นทางการครั้งแรกในเดือน ธันวาคม ค.ศ. 2014 ในรายการยูฟ่าแชมเปียนลีก รอบแบ่งกลุ่ม ในนัดที่เชลซี เอาชนะ สปอร์ติงลิสบอน 3–1 ที่สแตมฟอร์ดบริดจ์ โดยลงเล่นเป็นตัวสำรองแทนที่ของเซสก์ ฟาเบรกัส ในนาทีที่ 83 และได้ลงเล่นในพรีเมียร์ลีกครั้งแรกเมื่อวันที่ 1 กุมภาพันธ์ 2015 ในเกมที่เสมอกับแมนเชสเตอร์ซิตี 1–1 โดยเป็นผู้เล่นสำรองลงมาแทน โอสการ์ ในช่วงทดเวลานาทีที่ 2
ในวันที่ 3 กุมภาพันธ์ โชเซ มูรีนโย ผู้จัดการทีมของเชลซีในขณะนั้น ได้เลือก ลอฟตัส-ชีก ขึ้นมาอยู่ในทีมชุดใหญ่อย่างเป็นทางการพร้อมกับ อิซซัค บราวน์ โดยเขาได้สวมเสื้อหมายเลข 36
ในวันที่ 13 เมษายน ลอฟตัส-ชีก ได้กลับไปลงเล่นให้กับชุดเยาวชนของเขลซี ในรอบชิงชนะเลิศ ยูฟ่ายูธลีก ฤดูกาล 2014–15 กับชัคตาร์โดเนตสค์ ที่ประเทศสวิตเซอร์แลนด์ ซึ่งเชลซีเอาชนะด้วยผลคะแนน 3–2, ในวันที่ 10 พฤษภาคม 2015 ตัวเขาได้ลงเล่นเป็นตัวจริงให้กับเชลซีชุดใหญ่เป็นครั้งแรกในนัดที่เจอกับ ลิเวอร์พูล โดยเขาจ่ายบอลไม่พลาดเลยตลอดทั้งเกม 60 นาทีที่ลงเล่น และเขาได้ถูกเปลี่ยนตัวออกในนาทีดังกล่าวโดยมี เนมันยา มาติช ลงเล่นแทน ซึ่งเกมนี้จบลงด้วยผลเสมอ 1–1
ถึงแม้ว่าลอฟตัส-ชีกจะลงเล่นด้วยเวลารวมไม่ถึง 70 นาทีจากการลงเล่น 3 นัดในฤดูกาลนี้ แต่โชเซ มูรีนโย กล่าวว่าเขาจะได้รับเหรียญของผู้ชนะพรีเมียร์ลีก สำหรับผลงานของเขาในฤดูกาลนี้
สโมสรอาชีพ > เชลซี > ฤดูกาล 2015–16

ในวันที่ 10 มกราคม 2016 ในเกมเอฟเอคัพที่เชลซี พบกับ สคันธอร์ป ยูไนเต็ด ลอฟตัส-ชีก ได้ลงเล่นเป็นตัวสำรองลงมาแทน โอสการ์ ในช่วงพักครึ่ง และสามารถทำประตูแรกในการแข่งขันระดับอาชีพได้ในช่วงนาทีที่ 68 เป็นประตู 2–0 และผลก็จบลงด้วยคะแนนนี้
ในวันที่ 29 กุมภาพันธ์ 2016 ลอฟตัส-ชีก ได้เซ็นสัญญาเป็นเวลา 5 ปีหลังจากสร้างผลงานดีเมื่อได้ลงเล่นกับทีมชุดใหญ่, ในวันที่ 2 เมษายน ลอฟตัส-ชีก สามารถทำประตูแรกในพรีเมียร์ลีกได้ในนัดที่พบกับ แอสตันวิลลา ที่วิลลาพาร์ก โดยเขาเป็นคนทำประตูขึ้นนำ 1–0 ซึ่งจบเกมเชลซีเอาชนะไป 4–0 และในอีก 2 นัดต่อมาซึ่งพบกับ สวอนซีซิตี และ แมนเชสเตอร์ซิตี (ตามลำดับ) เขาก็ได้ลงเล่นเป็นตัวจริงเช่นกัน
สโมสรอาชีพ > เชลซี > ฤดูกาล 2016–17

ภายใต้ผู้จัดการทีมคนใหม่อย่าง อันโตนีโอ กอนเต ในช่วงปรีซีซั่นตัวเขาถูกจัดให้ไปลงเล่นในตำแหน่งกองหน้าอยู่บ่อยครั้ง โดยฤดูกาลนี้เขาได้เปลี่ยนจากหมายเลขเสื้อเดิม 36 เป็นเลข 14 แทนที่ของเบอร์ทรานด์ ตราโอเร่ ที่ย้ายออกจากทีมไปด้วยสัญญายืมตัว
ในวันที่ 29 สิงหาคม 2016 ลอฟตัส-ชีก ได้ลงเล่นในเกม อีเอฟแอลคัพ รอบสอง ซึ่งเชลซีพบกับ บริสตอล โรเวอร์ส ในนาทีที่ 48 เขายังเปิดบอลให้มีชี บัตชัวยี ทำประตูที่สามเป็นประตูชัยให้เชลซีชนะไป 3–2 ได้  โดยเขาได้รับเสียงปรบมือจากผู้ชมในสแตมฟอร์ดบริดจ์ ขณะเดินออกจากสนามในช่วงการเปลี่ยนตัวในนาทีที่ 82 ซึ่งมีโอสการ์ ลงสนามมาแทน
สโมสรอาชีพ > เชลซี > ถูกยืมตัวไป คริสตัล พาเลซ

"ผมมีความคิดย้ายมาพาเลซ ผมคิดว่านี่คือโอกาสดีสำหรับตัวผม ผมอาศัยอยู่ไม่ไกลจากที่นี่ ผมเกิดในลูอิสแฮม พาเลซคือสโมสรที่ดี ดังนั้นมันคือเรื่องดีที่ได้ลงเล่นที่นี่และเป็นส่วนหนึ่งกับทีม พวกเขาคือทีมที่แข็งแกร่งและผมอยากเป็นส่วนหนึ่งในฤดูกาลนี้""
ลอฟตัส-ชีก กล่าวผ่านเว็บไซต์ต้นสังกัดใหม่
ในวันที่ 12 กรกฎาคม ค.ศ. 2017 ลอฟตัส-ชีก ได้บรรลุข้อตกลงในการเข้าร่วมทีม คริสตัลพาเลซ ด้วยสัญญายืมตัว ภายใต้การคุมทีมของฟรังก์ เดอ บูร์ เขาได้ลงเล่นเต็มเกมในนัดแรกของฤดูกาลพรีเมียร์ลีกกับ ฮัดเดอส์ฟีลด์ทาวน์ ที่เซลเฮิสต์พาร์ก ซึ่งทีมของเขาแพ้ไป 3–0, ในวันที่ 25 พฤศจิกายน 2017 ลอฟตัส-ชีค ทำประตูแรกให้กับทีมได้ในเกมเหย้ากับสโตกซิตี แต่ทีมของพวกเขาแพ้ไปด้วยคะแนน 2–1, ในวันที่ 28 เมษายน ค.ศ. 2018 ลอฟตัส-ชีก ทำประตูให้กับคริสตัล พาเลซได้อีกครั้งในเกมที่ทีมของพวกเขาเอาชนะ เลสเตอร์ซิตี 5–0 โดยเป็นประตูที่สองและประตูสุดท้ายให้กับทีม
สโมสรอาชีพ > กลับสู่เชลซี > ฤดูกาล 2018–19

ในฤดูกาล 2018–19 ลอฟตัส-ชีก ได้กลับสู่ทีมเชลซีหลังจากสัญญาการยืมตัวสิ้นสุดลง โดยเขาได้สวมเสื้อหมายเลข 12, ในวันที่ 25 ตุลาคม 2018 ตัวเขาทำแฮตทริก (3 ประตู) ให้กับเชลซีได้ในเกมเหย้ากับ บาเตบอรีซอฟ ในรายการยูฟ่ายูโรปาลีก ซึ่งสุดท้ายแล้วเชลซี ชนะไป 3–1, ในอีก 3 วันต่อมา เขาทำประตูแรกในฤดูกาลนี้ในลีกได้ในเกมที่ออกไปเยือน เบิร์นลีย์ ที่เทิร์ฟมัวร์ ซึ่งเชลซีเอาชนะไป 4–0, ในวันที่ 5 พฤษภาคม ลอฟตัส-ชีก ทำ 1 ประตูในเกมพรีเมียร์ลีกกับ วัตฟอร์ด ได้ทำให้เชลซีเอาชนะไป 3–0 และทำให้ทีมของพวกเขาได้ลงเล่นยูฟ่าแชมเปียนส์ลีก ในฤดูกาลต่อไป, ในนัดถัดมาในการแข่งขัน ยูฟ่ายูโรปาลีก รอบรองชนะเลิศ นัดที่สอง ที่สแตมฟอร์ดบริดจ์ พบกับ ไอน์ทรัคท์ฟรังค์ฟวร์ท เขาได้ทำประตูขึ้นนำให้เชลซีขึ้นนำก่อนที่จะโดนตีเสมอเป็น 1–1 จนต้องเล่นในช่วงต่อเวลาพิเศษ และสุดท้ายทีมของพวกเขาเอาชนะไป 4–3 ในช่วงการดวลจุดโทษตัดสิน ทำให้ผ่านเข้าสู่รอบชิงชนะเลิศได้สำเร็จ, ในวันที่ 15 พฤษภาคม ลอฟตัส-ชีก ได้ร่วมลงเล่นเกมการกุศลกับ นิวอิงแลนด์ เรฟโวลูชั่น ที่สหรัฐ ในเกมนี้เขามีอาการบาดเจ็บอย่างหนัก จนอาจต้องเข้ารักษาตัวนานถึง 1 ปีเต็ม และทำให้ไม่สามารถลงเล่นในรอบชิงชนะเลิศของยูฟ่ายูโรปาลีกได้
สโมสรอาชีพ > กลับสู่เชลซี > ฤดูกาล 2019–20

ในวันที่ 6 กรกฎาคม ค.ศ. 2019 ลอฟตัส-ชีก ได้ทำการต่อสัญญาฉบับใหม่กับเชลซี ออกไปอีก 5 ปีจนถึง ค.ศ. 2024, ในวันที่ 29 กุมภาพันธ์ ค.ศ. 2020 ลอฟตัส-ชีก ได้กลับมาสู่สนามแข่งขันอีกครั้งในฐานะตัวสำรองในเกมพรีเมียร์ลีกกับ บอร์นมัทรวมถึงในเกมถัดมากับลิเวอร์พูล ในวันที่ 4 มีนาคม ในรายการเอฟเอคัพ แต่ก็ยังมิได้ถูกส่งลงสนาม ก่อนที่ฟุตบอลลีกอังกฤษได้ถูกระงับชั่วคราวหลังจากการระบาดทั่วของไวรัสโคโรนา เป็นเวลา 3 เดือน หลังจากนั้น ลอฟตัส-ชีก ได้กลับมาลงเล่นเป็นตัวจริงอีกครั้งในวันที่ 21 มิถุนายน ในเกมนัดแรกหลังจากการหยุดแข่งขันในเกมกับ แอสตันวิลลา ซึ่งทีมของพวกเขาเอาชนะไป 1–2
สโมสรอาชีพ > กลับสู่เชลซี > ถูกยืมตัวไป ฟูลัม

ในวันที่ 5 ตุลาคม ค.ศ. 2020 ลอฟตัส-ชีก ได้ย้ายเข้าร่วมทีม ฟูลัม ด้วยสัญญายืมตัวตลอดฤดูกาล 2020–21
ระดับทีมชาติ

ลอฟตัส-ชีก ลงเล่นให้กับทีมชาติอังกฤษ รุ่นอายุไม่เกิน 16 ปี ในปี ค.ศ. 2011 และลงเล่นต่อไปในระดับ รุ่นอายุไม่เกิน 17 ปี , อายุไม่เกิน 19 ปี หลังจากทำผลงานได้ดีในรุ่นอายุไม่เกิน 19 ปี ใน ค.ศ. 2015 เขาได้รับโอกาสลงเล่นในรุ่นอายุไม่เกิน 21 ปี  เพื่อแข่งขันชิงแชมป์แห่งชาติยุโรปที่ สาธารณรัฐเช็ก ซึ่งทีมชาติอังกฤษตกรอบแรกของการแแข่งขัน โดยที่ตัวเขาได้รับโอกาสลงเล่นในฐานะตัวสำรองใน 2 เกม
ในปี ค.ศ. 2016 ลอฟตัส-ชีค เข้าร่วมการแข่งขันตูลงทัวร์นาเมนต์ กับทีมชาติอังกฤษ รุ่นอายุไม่เกิน 21 ปี และเขายังทำประตูได้ในรอบชิงชนะเลิศกับฝรั่งเศส เป็นประตูขึ้นนำ 2–0 ก่อนจบลงด้วยชัยชนะของอังกฤษด้วยผล 2–1 และยังได้เป็นผู้เล่นยอดเยี่ยมประจำการแข่งขัน ซึ่งเขากลายเป็นนักเตะคนแรกของอังกฤษที่ได้รับรางวัลดังกล่าวตั้งแต่ปี ค.ศ. 1991 ที่แอลัน เชียเรอร์ ได้รางวัลนี้
ในเดือนพฤศจิกายน ค.ศ. 2017 เขาได้รับเลือกให้เข้าร่วมทีมชาติอังกฤษ ชุดใหญ่เป็นครั้งแรกโดย ลอฟตัส-ชีค ได้ลงเล่นเป็นครั้งแรกในนัดที่พบกับเยอรมนี ในวันที่ 10 พฤศจิกายนที่เวมบลีย์ ซึ่งเขาได้ลงเล่นครบ 90 นาทีและยังได้เป็นผู้เล่นยอดเยี่ยมประจำการแข่งขันอีกด้วย ซึ่งผลจบลงด้วยผลเสมอ 0–0
ในวันที่ 16 พฤษภาคม 2018 แกเร็ท เซาท์เกต ผู้จัดการทีมชาติอังกฤษ ชุดใหญ่ ได้เรียกลอฟตัส-ชีค ให้เป็นหนึ่งใน 23 คนเพื่อแข่งขันฟุตบอลโลก 2018 ที่รัสเซีย โดยเขาได้ลงเล่นในนัดแรกของการแข่งขันในวันที่ 18 มิถุนายน 2018 กับ ทีมชาติตูนิเซีย หลังจากถูกเปลี่ยนตัวลงแทนที่ เดเล อัลลี ในนาทีที่ 80 ซึ่งทีมของพวกเขาเอาชนะไปได้ 2–1  และได้ลงเล่นเป็นตัวจริงในอีก 2 นัดถัดมา ในรอบแบ่งกลุ่ม และได้ลงเล่นอีก 1 นัดในนัดชิงที่สาม กับ เบลเยี่ยม ที่เซนต์ปีเตอส์เบิร์ก ซึ่งทีมชาติของพวกเขาได้พ่ายแพ้ไป 2–0 ทำให้ทีมชาติอังกฤษ จบการแข่งขันที่ลำดับที่ 4
รูปแบบการเล่น

หลังจากตัวเขาสามารถก้าวขึ้นสู่ทีมชุดใหญ่ได้สำเร็จ บาร์นีย์ โรเนย์ ผู้สื่อข่าวแห่ง เดอะการ์เดียน ได้กล่าวถึงลอฟตัส-ชีก ว่า "นี่คือผู้เล่นที่น่าสนใจ" ยังกล่าวอีกว่า "การป้องกันของเขา และการเป็นกองกลางแนวลึกของเขานั้น สามารถครอบครองบอลได้อย่างเนียนนิ่งและสามารถเข้าสกัดบอลได้อย่างเป็นธรรมชาติ" และเขาเหมาะสมกับการเล่นชุดใหญ๋ให้กับทีมชาติอังกฤษ, ลอฟตัส-ชีก ยังถูกนำไปเปรียบเทียบกับ มิชชาเอล บัลลัค อดีตกองกลางของทีมชาติเยอรมนี จากการกล่าวของเกล็น ฮอดเดิล อดีตกองกลางของเชลซีและทีมชาติอังกฤษ โดยเขากล่าวว่า "ร่างกายและวิธีการเล่นของเขาทำให้ฉันนึกถึงบัลลัค เขาเข้าไปในพื้นที่ของเขาแล้วเขาก็เคลื่อนที่ลูกบอลได้ดี", หลังจากพรีเมียร์ลีก ฤดูกาล 2015–16 เปิดฤดูกาล โชเซ มูรีนโย ผู้จัดการทีมชาวโปรตุเกสของเขลซีในขณะนั้น ได้กล่าวถึงเขาว่า "เขานั้นยอดเยี่ยมกับการเล่นบอล เขาไม่ได้ดูเหมือนอายุ 19 - เขาดูแข็งแรงมั่นคงและเป็นผู้ใหญ่", เลียม ทูมีย์ ผู้สื่อข่าวของ โฟร์โฟร์ทู ได้กล่าวว่า "เขาไม่ค่อยตัดสินใจได้ไม่ดีเมื่อเขาครอบครองบอล และเขาเป็น "การผสมผสานที่หายากของร่างกายตามธรรมชาติและทักษะที่สละสลวย" ซึ่งเขาได้เปรียบว่าเหมือนอย่างกับปอล ป็อกบา
ตลอดการค้าแข้ง ลอฟตัส-ชีกได้ลงเล่นในตำแหน่ง กองกลางตัวกลาง หรือ กองกลางตัวรุก อยู่เป็นประจำ แต่อันโตนีโอ กอนเต อดีตผู้จัดการทีมเชลซี ได้เคยให้โอกาสตัวเขาลงเล่นในตำแหน่งกองหน้า โดยกอนเต กล่าวว่า "เขามีเทคนิคที่ดีและเขาสามารถดวลกับผู้เล่นฝั่งตรงข้ามแบบ 1 ต่อ 1 ได้อย่างยอดเยี่ยม"
สถิติ > สโมสร

| สโมสร | ฤดูกาล | ลีก> ดิวิชัน | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | ลีกคัพ> ลงเล่น | ลีกคัพ> ประตู | ยุโรป> ลงเล่น | ยุโรป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| เชลซี | 2014–15 | พรีเมียร์ลีก | 3 | 0 | 0 | 0 | 0 | 0 | 1 | 0 | — | — | 4 | 0 |
| เชลซี | 2015–16 | พรีเมียร์ลีก | 13 | 1 | 2 | 1 | 1 | 0 | 1 | 0 | 0 | 0 | 17 | 2 |
| เชลซี | 2016–17 | พรีเมียร์ลีก | 6 | 0 | 3 | 0 | 2 | 0 | — | — | — | — | 11 | 0 |
| เชลซี | 2018–19 | พรีเมียร์ลีก | 24 | 6 | 2 | 0 | 3 | 0 | 11 | 4 | 0 | 0 | 40 | 10 |
| เชลซี | 2019–20 | พรีเมียร์ลีก | 7 | 0 | 2 | 0 | 0 | 0 | 0 | 0 | — | — | 9 | 0 |
| เชลซี | 2020–21 | พรีเมียร์ลีก | 1 | 0 | — | — | 0 | 0 | 0 | 0 | — | — | 1 | 0 |
| เชลซี | 2021–22 | พรีเมียร์ลีก | 24 | 0 | 5 | 1 | 3 | 0 | 8 | 0 | 0 | 0 | 40 | 1 |
| เชลซี | 2022–23 | พรีเมียร์ลีก | 13 | 0 | 0 | 0 | 1 | 0 | 5 | 0 | — | — | 19 | 0 |
| เชลซี | รวม | รวม | 91 | 7 | 14 | 2 | 10 | 0 | 26 | 4 | 0 | 0 | 141 | 13 |
| คริสตัลพาเลซ (ยืมตัว) | 2017–18 | พรีเมียร์ลีก | 24 | 2 | 0 | 0 | 1 | 0 | — | — | — | — | 25 | 2 |
| ฟูลัม (ยืมตัว) | 2020–21 | พรีเมียร์ลีก | 30 | 1 | 2 | 0 | — | — | — | — | — | — | 32 | 1 |
| รวมอาชีพ | รวมอาชีพ | รวมอาชีพ | 145 | 10 | 16 | 2 | 11 | 0 | 26 | 4 | 0 | 0 | 198 | 16 |
1 2 3 4  ลงเล่นในยูฟ่าแชมเปียนส์ลีก
↑  ลงเล่นในยูฟ่ายูโรปาลีก
สถิติ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| อังกฤษ | 2017 | 2 | 0 |
| อังกฤษ | 2018 | 8 | 0 |
| รวม | รวม | 10 | 0 |
เกียรติประวัติ

เชลซี (ชุดเยาวชน)
เอฟเอยูธคัพ: 2011–12, 2013–14
พรีเมียร์ลีกเยาวชน รุ่นอายุไม่เกิน 21 ปี: 2013–14
ยูฟ่ายูธลีก: 2014–15
เชลซี
พรีเมียร์ลีก: 2014–15, 2016–17
ยูฟ่ายูโรปาลีก: 2018–19
อีเอฟแอลคัพ รองชนะเลิศ: 2018–19
อังกฤษ รุ่นอายุไม่เกิน 21 ปี
ตูลงทัวร์นาเมนต์: 2016
รางวัลส่วนบุคคล
ผู้เล่นยอดเยี่ยมประจำการแข่งขันตูลงทัวร์นาเมนต์: 2016
แหล่งข้อมูลอื่น

Profile ที่เว็บไซต์สโมสรฟุตบอลเชลซี
Profile  ที่เว็บไซต์สมาคมฟุตบอลอังกฤษ
รูเบน ลอฟตัส-ชีก – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
| ด ค กรายชื่อนักกีฬาทีมชาติอังกฤษ – อันดับที่สี่ ฟุตบอลโลก 2018 |
| --- | --- | --- |
|  1 พิกฟอร์ด  2 วอล์กเกอร์  3 โรส  4 ไดเออร์  5 สโตนส์  6 แมไกวร์  7 ลินการ์ด  8 เฮนเดอร์สัน  9 เคน (c)  10 สเตอร์ลิง  11 วาร์ดี   12 ทริปเปียร์  13 บัตแลนด์  14 เวลเบก  15 เคฮิลล์  16 โจนส์  17 เดลฟ์  18 ยัง  19 แรชฟอร์ด  20 แอลลี  21 ลอฟตัส-ชีก   22 อเล็กซานเดอร์-อาร์โนลด์  23 โพป  ผู้ฝึกสอน: เซาท์เกต  |  1 พิกฟอร์ด  2 วอล์กเกอร์  3 โรส  4 ไดเออร์  5 สโตนส์  6 แมไกวร์  7 ลินการ์ด  8 เฮนเดอร์สัน  9 เคน (c)  10 สเตอร์ลิง  11 วาร์ดี   12 ทริปเปียร์  13 บัตแลนด์  14 เวลเบก  15 เคฮิลล์  16 โจนส์  17 เดลฟ์  18 ยัง  19 แรชฟอร์ด  20 แอลลี  21 ลอฟตัส-ชีก   22 อเล็กซานเดอร์-อาร์โนลด์  23 โพป  ผู้ฝึกสอน: เซาท์เกต  |  |
ลอฟตัส ชีค ขณะเล่นให้กับเชลซีชุดใหญ่เป็นครั้งแรก พบกับ สปอร์ติงลิสบอน ค.ศ. 2014
ลอฟตัส-ชีก ขณะลงเล่นให้กับเชลซีใน ยูฟ่าแชมเปียนส์ลีก พบกับ มัคคาบี เทล อาวีฟ ในปี ค.ศ. 2015
ลอฟตัส-ชีก (ขวา) ขณะลงเล่นให้กับ ทีมชาติอังกฤษ ใน ฟุตบอลโลก 2018 พบกับ ปานามา
ริ้นน้ำจืด

| ริ้นน้ำจืด ช่วงเวลาที่มีชีวิตอยู่: Triassic–Present  PreꞒ Ꞓ O S D C P T J K Pg N      |
| --- | --- |

Chironomus plumosus เพศผู้

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ชั้น:: แมลง Insecta
อันดับ:: Diptera Diptera
อันดับย่อย:: Nematocera Nematocera
อันดับฐาน:: Culicomorpha Culicomorpha
วงศ์ใหญ่:: Chironomoidea Chironomoidea
วงศ์:: ริ้นน้ำจืด Chironomidae Newman, 1834

วงศ์ย่อย
 ดูข้อความ
ริ้นน้ำจืด  (อังกฤษ: chironomids หรือ non-biting midges) อยู่ในวงศ์ Chironomidae อับดับ Diptera พบได้ทั่วโลก   มีลักษณะใกล้เคียงกับริ้นน้ำเค็มในวงศ์ Ceratopogonidae ริ้นดำ ในวงศ์ Simuliidae หลายชนิดคล้ายกับ ยุง มาก แตกต่างที่ไม่มีเกล็ดที่ปีกและปากที่ยาว   มีขนาดยาว 1-9 มิลลิเมตร จำแนกชนิดแล้วมากกว่า  5,000 ชนิด  ตัวผู้มีหนวดแบบพู่ขน  ตัวเต็มวัยบางครั้งเรียกว่า  "lake flies" ในประเทศ แคนาดา  "sand flies", "muckleheads", or "muffleheads" ในหลายภูมิภาคในประเทศสหรัฐอเมริกา   "blind mosquitoes" or "chizzywinks" ในรัฐ ฟลอริดา USA.
พฤติกรรมและลักษณะการจำแนก

ตัวอ่อนพบได้ในน้ำหรือใกล้ ๆ น้ำเกือบทุกที่ เช่น โพรงต้นไม้ พืชเน่าเปื่อย ดิน น้ำเสีย และในที่มีน้ำขังชั่วคราว เป็นต้น ตัวอ่อน ของ
บางชนิดมีสีแดงเข้ม เนื่องจากมีการสะสม hemoglobin  มักเรียกว่าหนอนแดง (bloodworms)
ตัวเต็มวัยอาจกลายเป็นแมลงศัตรูรบกวนเมื่อพวกมันออกจากดักแด้เป็นตัวเต็มวัยเป็นจำนวนมาก โดยสร้างความเสียหายให้แก่สีทา  อิฐ และ พื้นผิวอื่นๆด้วยมูลของพวกมัน  และเมื่อพวกมันตายสามารถกลายเป็นกองของสิ่งปฏิกูล  พวกมันสามารถก่อให้เกิดการแพ้ในคนที่ไวต่อการแพ้ได้
นิเวศวิทยา

ตัวอ่อนและดักแด้เป็นอาหารที่สำคัญของ ปลา เช่น ปลา trout เป็นต้น  สัตว์น้ำอื่น ๆ สัตว์ครึ่งบกครึ่งน้ำ เช่น rough-skinned newt. และยังถูกใช้เป็นเหยื่อตกปลา trout โดยนักตกปลา  ตัวเต็มวัยยังคงเป็นอาหารของปลา และนกกินแมลง เช่น นก swallows และนก martins
พวกมันยังมีความสำคัญโดยเป็นตัวบ่งชี้สภาพแวดล้อมของแหล่งที่มันอยู่อาศัย   ฟอสซิลของพวกมันยังสามารถเป็นตัวบ่งชี้การเปลี่ยนแปลงสภาพแวดล้อมและสภาพภูมิอากาศในอดีต
แหล่งข้อมูลอื่น

The Chironomid Home Page
Chironomidae and Water Beetles of Florida
Chironomidae Research Group, University of Minnesota
Family Chironomidae at Soil and Water Conservation Society of Metro Halifax
Checklist of UK Recorded Chironomidae
Chironomidae at Nomina Insecta Nearctica
Chironomid Palaeoecology @ UBC Okanagan เก็บถาวร 2022-05-18 ที่ เวย์แบ็กแมชชีน
Chironomidae at Australian Faunal Directory
"Hydrilla tip mining midge". Featured Creatures. University of Florida Institute of Food and Agricultural Sciences.
Diptera.info Images
| --- | --- |
การแยกแยะหน่วยอนุกรมวิธาน:  Wikidata: Q228145  Wikispecies: Chironomidae  BioLib: 17364  BOLD: 1882  BugGuide: 3163  EoL: 482  EPPO: 1CHIRF  Fauna Europaea: 11645  Fossilworks: 72092  GBIF: 3343  iNaturalist: 53275  IRMNG: 100204  ITIS: 127917  NBN: NBNSYS0000027300  NCBI: 7149  NZOR: 262fcc62-e8ff-415c-aca8-dd53ffbd3a62  WoRMS: 118100 
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  อิสราเอล  สหรัฐ  ญี่ปุ่น  เช็กเกีย
เจ้าชายโยชิฮิโตะ คัตสึระโนะมิยะ

| เจ้าชายโยชิฮิโตะ |
| --- | --- |
 โยชิฮิโตะ

คัตสึระโนะมิยะ
ประสูติ: 11 กุมภาพันธ์ พ.ศ. 2491   กรุงโตเกียว ประเทศญี่ปุ่น
สิ้นพระชนม์: 8 มิถุนายน พ.ศ. 2557 (66 ปี)
พระบิดา: เจ้าชายทากาฮิโตะ มิกาซะโนะมิยะ
พระมารดา: เจ้าหญิงยูริโกะ เจ้าหญิงมิกาซะ
เจ้าชายโยชิฮิโตะ เจ้าชายคัตสึระ (ญี่ปุ่น: 桂宮宜仁親王; โรมาจิ: คะสึระ-โน-มิยะ โยชิฮิโตะ-ชินโน) เป็นสมาชิกในพระราชวงศ์แห่งญี่ปุ่น พระองค์เป็นโอรสองค์ที่สองในเจ้าชายทากาฮิโตะ เจ้ามิซากะกับเจ้าหญิงยูริโกะ พระชายาฯ พระองค์ทรงมีศักดิ์เป็นลูกพี่ลูกน้องของสมเด็จพระจักรพรรดิอากิฮิโตะ
พระประวัติ

เจ้าชายจบการศึกษาจากมหาวิทยาลัยกาคุชุอินในปี 1971 จากนั้น ตั้งแต่ปี 1971 - 1973 พระองค์ก็ทรงศึกษาที่มหาวิทยาลัยแห่งชาติออสเตรเลีย ที่กรุงแคนเบอร์รา เมื่อกลับจากออสเตรเลียพระองค์ก็ทรงทำงานที่บริษัทการกระจายเสียงและแพร่ภาพแห่งญี่ปุ่น
พระนาม

11 กุมภาพันธ์ 1948 - 1 มกราคม 1988 : เจ้าชายโยชิฮิโตะแห่งมิซากะ
1 มกราคม 1988 - ปัจจุบัน : เจ้าชายโยชิฮิโตะ เจ้าชายคัตสึระ
เกียรตินิยมต่างประเทศ

อิตาลี : Knight Grand Cross of the Order of Merit of the Italian Republic (09/03/1982)
โปแลนด์ : Order of the White Eagle
ตำแหน่งกิตติมศักดิ์

ประธานสังคมไอเอ็นซี ญึ่ปุ่น ออสเตรเลีย และนิวซีแลนด์
ประธานสมาคมเกษตรแห่งประเทศญี่ปุ่น
ประธานสมาคมป่าไม้ญี่ปุ่น
ประธานสมาคมศิลปะหัตถกรรมญี่ปุ่น
แหล่งข้อมูลอื่น

Kunaicho | His Imperial Highness Prince Katsura
| ด ค กเจ้าชายแห่งญี่ปุ่น |
| --- | --- | --- |
นับตั้งแต่รัชกาลของจักรพรรดิเมจิเป็นต้นไป
| รุ่นที่ 1 |  เจ้าชายยูกิฮิโตะ ทาเกะโนะมิยะ  จักรพรรดิไทโช  เจ้าชายมิชิฮิโตะ อากิโนะมิยะ  เจ้าชายเทรูฮิโตะ มิซุโนะมิยะ  |  |
| รุ่นที่ 2 |  จักรพรรดิโชวะ  เจ้าชายยาซูฮิโตะ ชิจิบุโนะมิยะ  เจ้าชายโนบูฮิโตะ ทากามัตสึโนะมิยะ  เจ้าชายทากาฮิโตะ มิกาซะโนะมิยะ  |  |
| รุ่นที่ 3 |  จักรพรรดิอากิฮิโตะ  เจ้าชายมาซาฮิโตะ ฮิตาจิโนะมิยะ  เจ้าชายโทโมฮิโตะแห่งมิกาซะ  เจ้าชายโยชิฮิโตะ คัตสึระโนะมิยะ  เจ้าชายโนริฮิโตะ ทากามาโดะโนะมิยะ  |  |
| รุ่นที่ 4 |  จักรพรรดินารูฮิโตะ  เจ้าชายฟูมิฮิโตะ อากิชิโนะโนะมิยะ  |  |
| รุ่นที่ 5 |  เจ้าชายฮิซาฮิโตะแห่งอากิชิโนะ  |  |
คนระดับนำ

การ์ตูนการเมือง (ตุลาคม พ.ศ. 2427) แสดงให้เห็น ผู้ที่มีความร่ำรวยกำลังกินอาหารที่โต๊ะในขณะที่ครอบครัวที่ยากจนกำลังขอทานอยู่
ในทฤษฎีทางการเมืองและสังคมวิทยา คนระดับนำ, อติชน หรือ อภิชน (อังกฤษ: elite; ฝรั่งเศส: élite, จาก ละติน: eligere) คือ กลุ่มคนเล็ก ๆ ที่มีอำนาจซึ่งครอบครองความมั่งคั่ง เอกสิทธิ์ อำนาจทางการเมือง หรือมีทักษะ ตามคำจำกัดความของ พจนานุกรมเคมบริดจ์ คำว่า "คนระดับนำ" คือ "กลุ่มคนที่ร่ำรวยที่สุด ทรงอำนาจที่สุด มีการศึกษาดีที่สุด หรือได้รับการฝึกอบรมดีที่สุดในสังคม"
นักสังคมวิทยาชาวอเมริกัน ซี. ไรต์ มิลส์  กล่าวว่าสมาชิกของคนมีระดับได้รับการยอมรับตำแหน่งที่สำคัญของเพื่อนพ้องร่วมสังคม “โดยทั่วไปแล้ว ‘พวกเขาจะยอมรับซึ่งกันและกัน เข้าใจกัน แต่งงานกัน ทำงานร่วมกัน และคิดว่าแม้ว่าจะไม่ได้อยู่ด้วยกันก็ตาม อย่างน้อยก็มีอะไรเหมือน ๆ กัน’”
ร่องลึกก้นสมุทร

เปลือกโลกใต้มหาสมุทรจะเกิดขึ้นที่เทือกเขากลางสมุทรขณะที่แผ่นธรณีภาคชั้นนอกจะถูกมุดกลับเข้าไปในชั้นฐานธรณีภาคที่ร่องลึกก้นสมุทร
ร่องลึกก้นสมุทร (อังกฤษ: oceanic trench) เป็นร่องหลุมลึกของพื้นผิวท้องทะเลที่มีลักษณะภูมิประเทศยาว แคบ และโค้ง และถือว่าเป็นส่วนของมหาสมุทรที่ลึกที่สุด
ร่องลึกก้นสมุทรถือเป็นหนึ่งในขอบเขตทางธรรมชาติที่สำคัญที่สุดบนพื้นผิวในส่วนที่เป็นของแข็งของโลกระหว่างแผ่นเปลือกโลกสองแผ่น ขอบเขตระหว่างแผ่นธรณีภาคชั้นนอกมี 3 ประเภท คือ ขอบเขตแนวแผ่นเปลือกโลกแยกตัว (divergent boundary) (เป็นขอบเขตที่เกิดขึ้นที่เทือกเขากลางสมุทร) ขอบเขตแนวแผ่นเปลือกโลกลู่เข้าหากัน (convergent boundary) (เป็นขอบเขตที่แผ่นธรณีภาคชั้นนอกจมลงไปใต้อีกแผ่นหนึ่งกลับลงไปสู่ชั้นเนื้อโลก) และขอบเขตที่แผ่นธรณีภาคชั้นนอกเคลื่อนที่ผ่านซึ่งกันและกัน (transform boundary)
ร่องลึกก้นสมุทรเป็นลักษณะของขอบเขตระหว่างแผ่นเปลือกโลกที่โดดเด่นชัดเจน โดยเป็นบริเวณที่แผ่นเปลือกโลกมีการเคลื่อนที่เข้าหากันด้วยอัตราการลู่เข้าหากันที่แปรผันจากปีละไม่กี่มิลลิเมตรจนไปถึงสิบเซนติเมตรหรือมากกว่า ร่องลึกก้นสมุทรหนึ่ง ๆ เป็นตำแหน่งที่แผ่นธรณีภาคชั้นนอกหนึ่งมีการโค้งมุดลงไปใต้แผ่นธรณีภาคชั้นนอกอีกแผ่นหนึ่ง โดยทั่วไปแล้วร่องลึกก้นสมุทรจะขนานไปกับแนวหมู่เกาะรูปโค้ง (volcanic arc) และอยู่ห่างจากแนวหมู่เกาะรูปโค้งออกไปประมาณ 200 กิโลเมตร โดยทั่วไปร่องลึกก้นสมุทรจะมีความลึกประมาณ 3 ถึง 4 กิโลเมตรลงไปจากพื้นมหาสมุทรรอบข้าง ส่วนที่ลึกที่สุดอยู่ที่แชลเลนเจอร์ดีปของร่องลึกก้นสมุทรมาเรียน่าซึ่งมีความลึก 10,911 เมตรใต้ระดับทะเล แผ่นธรณีภาคชั้นนอกใต้มหาสมุทรจะเคลื่อนที่หายเข้าไปในร่องลึกก้นสมุทรด้วยอัตราประมาณ 10 ตารางเมตรต่อวินาที
ตำแหน่งและการกระจายตัวทางภูมิศาสตร์

ขอบเขตรอยต่อระหว่างแผ่นเปลือกโลกแบบลู่เข้าหากันมีความยาวทั้งหมดได้ถึง 50,000 กิโลเมตรทั้งหมดอยู่ในมหาสมุทรแปซิฟิกซึ่งเป็นที่มาของการใช้คำว่า “ขอบเขตรอยต่อแบบแปซิฟิก” (pacific-type margin) แต่ก็พบได้ทางด้านตะวันออกของมหาสมุทรอินเดียด้วย และรวมถึงขอบเขตรอยต่อสั้น ๆ ในมหาสมุทรแอตแลนติกและทะเลเมดิเตอร์เรเนียน บางครั้งร่องลึกก้นทะเลก็ถูกฝังกลบไม่แสดงลักษณะ แต่จากลักษณะโครงสร้างพื้นฐานแล้วก็ยังต้องเรียกว่าร่องลึกก้นทะเล ดังที่นำไปใช้กับโซนมุดตัวแคสคาเดีย มากรัน เลสเซอร์แอนตอลเลสด้านใต้ และร่องลึกก้นสมุทรคาลาเบรียล ร่องลึกก้นสมุทรจะอยู่ขนานไปกับแนวหมู่เกาะรูปโค้ง และโซนแผ่นดินไหวที่มีการเอียงเทลงไปใต้แนวหมู่เกาะรูปโค้งลึกลงไปได้ถึง 700 กิโลเมตรที่จัดให้เป็นขอบเขตรอยต่อแผ่นเปลือกโลกแบบลู่เข้าหากันเกิดเป็นโซนมุดตัวลึกลงไป ร่องลึกก้นสมุทรมีความเกี่ยวข้องกับการชนกันของแผ่นเปลือกโลกแต่มีความแตกต่างไปจากการชนกันระหว่างแผ่นเปลือกทวีป (ดังเช่นการชนกันระหว่างอินเดียกับเอเชียที่ทำให้เกิดเทือกเขาหิมาลัย) อันเกิดจากแผ่นเปลือกทวีปเคลื่อนที่เข้าไปในแนวมุดตัว เมื่อแผ่นเปลือกทวีปเคลื่อนที่ถึงบริเวณร่องลึกก้นสมุทรการมุดตัวก็จะสิ้นสุดลงและขอบของแผ่นเปลือกโลกแบบลู่เข้าหากันก็จะกลายเป็นแนวชนกันของแผ่นเปลือกโลกภาคพื้นทวีป ลักษณะที่เทียบเคียงได้กับร่องลึกก้นสมุทรจะเกิดมีสัมพันธ์กับแนวชนกันที่เป็นร่องลึกหน้าเกาะ (foredeep) ที่มีการสะสมตัวของตะกอนและถือว่าเป็นแอ่งสะสมตะกอนหน้าแผ่นดิน อย่างเช่นที่พบในแม่น้ำแกงเกส และแม่น้ำไทกรีส-ยูเฟรตีส